კაილ გალნერი

კაილი სტივენ გალნერი (დ. 22 ოქტომბერი, 1986; ვესტ ჩესტერი, პენსილვანია, აშშ) — ამერიკელი მსახიობი. მან მსახიობობა დაიწყო 2000 წელს და მოიპოვა აღიარება, როდესაც ითამაშა ბარტ ალენის როლი სუპერგმირის სერიალში „სმოლვილი“ (2004–2009), კასიდი „ბივერი“ სერიალში „ვერონიკა მარსი“ (2005–2006) და რიდ გარეტის როლი პოლიციური დრამის სერიალში „: ნიუ-იორკი“ (2006–2010).

გალნერმა 2010-იან წლებში დაამკვიდრა თავი როგორც „კივილის მეფე“, როდესაც მონაწილეობდა საშინელებათა ფილმებში „მოჩვენებები კონექტიკუტში“ (2009), „კოშმარი ელმ სტრიტზე“, რემეიკი (2010), „წითელი სახელმწიფო“ (2011), „კივილი“ (2022) და „ღიმილი“ ფრანჩიზაში (2022–2024). ასევე გალნერი მონაწილეობს ფილმებში „ძვირფასო თეთრკანიანებო“, „ამერიკელი სნაიპერი“ (ორივე 2014), „ვახშამი ამერიკაში“ (2020), „მგზავრი“ და „უცნაური გზა“ (ორივე 2023).

ბიოგრაფია
გალნერი დაიბადა ვესტ ჩესტერში, პენსილვანიაში, ლარი და მერი ჯეინ გალნერების ოჯახში. მას სამი და-ძმა ჰყავს: ერთი და, ერთი ძმა და პატარა და. გალნერმა განათლება მიიღო ვესტ ჩესტერ ისტ ჰაი სკოლაში. მისი მამის ოჯახი შედგება რუსი ებრაული ემიგრანტებისგან. ოთხი წლის ასაკში გალნერს გაიარა გულმკერდის ოპერაცია.

კარიერა
კაილ გალნერი გამოჩნდა როგორც მოწვეული მსახიობი ისეთ პოპულარულ სერიალებში, როგორიცაა „მოსამართლე ემი“ და „სახლთან ახლოს“. გალნერი გახდა სერიალი „ვერონიკა მარსი“ მსახიობი კასიდის როლით, სერიალის პირველი სეზონის ბოლოს, 2005 წლის მაისში, ხოლო მეორე სეზონიდან გახდა მუდმივი პერსონაჟი. მას შემდეგ, რაც განასახიერა ბარტ ალენი სერიალ „სმაილვილი“-ის ეპიზოდში „სირბილი“. გალნერმა ეს როლი კვლავ შეასრულა 2007 წლის 18 იანვარს ეპიზოდში „სამართლიანობა“ და მერვე სეზონის ფინალში. ასევე მონაწილეობდა სერიალში „გაუხსნელი საქმე“, სადაც თამაშობდა შეიარაღებულ მოზარდს ეპიზოდში „მრისხანება“, და გამოჩნდა ფილმში „ამაღლებული“. ასევე იყო სტუმრად მოწვეული სერიალ -ის ერთ ეპიზოდში, სადაც განასახიერა ჯერემი ფარელი — ბავშვთა სილამაზის კონკურსის მონაწილე გოგონას სავარაუდო მკვლელი.

2007 წელს, ის გამოჩნდა სერიალ „კანონი და წესრიგი: დანაშაულის მსხვერპლთა განყოფილება“ ეპიზოდში სახელწოდებით „იმპულსური“ და ასევე სერიალ „ურთიერთდაკავშირებულის“ მესამე სეზონის საწყის ეპიზოდში „ოჯახის დამნგრევი“, როგორც ოჯახის მკვლელობის ერთადერთი გადარჩენილი რომელიც თავდაპირველად მთავარი ეჭვმიტანილი იყო. მან ასევე ითამაშა მთავარი როლი საშინელებათა ფილმში „მოჩვენებები კონექტიკუტში“, სადაც ასრულებდა კიბოთი დაავადებული პაციენტის როლს, რომელსაც ბოროტი სულები აწამებენ.

გალნერმა მიიღო მონაწილეობა ფილმში „ალუბალი“, რომელიც გადაიღეს კალამაზუს კოლეჯსა და დასავლეთ მიჩიგანის უნივერსიტეტის კამპუსებში, ასევე კალამაზუს ცენტრის რამდენიმე ლოკაციაზე, მიჩიგანში. ის ასრულებს აარონის როლს აივის ლიგის პირველკურსელი, რომელსაც უყვარდება უფროსი ქალი და ამავდროულად ხდება მისი პატარა ქალიშვილის სიყვარულის ობიექტი. გალნერმა განასახიერა კვენტინი 2010 წლის ფილმის „კოშმარი ელმ სტრიტზე“ რიმეიქში; მისი პერსონაჟი არის მთავარი გმირის ნენსის სიყვარული. გალნერმა ითამაშა აარონ პოლის პერსონაჟის ძმა 2012 წლის ფილმში „გატეხილი“. კაილმა შეასრულა ზახის როლი -ის მეოთხე სეზონის ერთ ეპიზოდში. თავდაპირველად ითქვა, რომ ის განმეორებითი პერსონაჟი იქნებოდა, მაგრამ მისი პერსონაჟი მოკლეს. 2013 წელს გალნერმა დააარსა დამოუკიდებელი პროდიუსერული კომპანია ოლივერ ტომპსონთან და ბეი დარიზთან ერთად. ამ სამეულმა წარმოადგინა სრულმეტრაჟიანი ფილმი „კეთილი იყოს თქვენი მობრძანება ბედნიერებაში“, სადაც გალნერი ასრულებს ვუდი უორდის როლს საბავშვო წიგნების ავტორი, რომლის კარადაში საიდუმლო კარია. 2014 წელს გალნერმა ითამაშა კურტის როლი, რომელიც მთავარი გმირის — სემის — ანტაგონისტია ფილმში „ძვირფასო თეთრკანიანებო“. იმავე წელს ის მონაწილეობდა კლინტ ისტვუდის საომარ ფილმში „ამერიკელი სნაიპერი“.

გალნერი მონაწილეობდა რამდენიმე მხატვრულ ფილმში 2010-იან და 2020-იან წლებში. ის მთავარ როლში იყო კრიტიკულად აღიარებულ კომედიაში „სადილი ამერიკაში“, რომლის პრემიერა შედგა -ზე 2020 წელს და რომელიც დადებითად შეფასდა მისი შესრულებისთვის. ფილმს თავდაპირველად აუდიტორიის მოზიდვა გაუჭირდა, თუმცა 2024 წელს -ზე პოპულარობის შედეგად იგი გახდა კულტური ფილმი. 2022 წელს მან ითამაშა ვინს შნაიდერის როლი მეხუთე ფილმში „კივილი“ , რომლის რეჟისორები იყვნენ მეტ ბეტინელი-ოლპინი და ტაილერ გილეტი. მან ასევე შეასრულა მნიშვნელოვანი როლი საშინელებათა ფილმში „ღიმილი“, და კვლავ ითამაშა იგივე პერსონაჟი 2024 წლის გაგრძელებაში. 2023 წელს ის მთავარ როლში იყო თრილერებში „დედა, შეიძლება?“ საშინელებათა ჟანრში მისი აქტიური მონაწილეობისთვის მას ეწოდა „კივილის მეფე“ .მომავალ ფილმში „კაროლინა კეროლაინი“ გილნერი კვლავ შეუერთდება რეჟისორ ადამ კარტერ რემეიერთან, რომელმაც გადაიღო „ვახშამი ამერიკაში“.